მურჯახეთი
მურჯახეთი — სოფელი ახალქალაქის მუნიციპალიტეტში (ვაჩიანის თემი), მდებარეობს ახალქალაქის პლატოზე, მდინარე მურჯახეთისწყლის (ფარავნის მარცხენა შენაკადი) მარცხენა ნაპირას. ზღვის დონიდან 1720 მეტრი, ახალქალაქიდან 7 კილომეტრი. სოფელში დგას XI საუკუნის ეკლესია. კედლებზე ლაპიდარული წარწერებია. სოფელში აღმოჩენილია XVII საუკუნის განძი (მურჯახეთის განძი). აქ მოხდა მურჯახეთის ბრძოლა 1535 წელს.